VIZSGALAP VERSENY

Kedves Zeneiskolások!

Versenyt hirdetünk a legszebb vizsgalap elkészítésében. Nincs más dolgotok, csupán megalkotni a legszebb vizsgalapot, amelyen kötelezően szerepelnie kell a következő adatoknak:

* a neved,
* a hangszered és a pontos hangszeres osztályod (érdeklődj a hangszeres tanárodtól),
* a tanárod neve,
* és a vizsgaanyagod.

A versenyben részt vehetnek azok a növendékek is, akik csak szolfézs órákra járnak. Ötleteket találhattok a zeneiskolai faliújságon!

Rajzolj, színezz, vágj, ragassz, stb.!

Ha elkészültél vidd el a vizsgalapot a hangszeres vizsgádra, így tudsz a versenyben részt venni.

Az elbírálás külön lesz az általános iskola alsó és felső tagozatosainak, illetve egy külön díj is kiosztásra kerül majd. Ünnepélyes eredményhirdetés a zeneiskola tanévzáróján lesz.

Jó felkészülést kívánunk a vizsgákra!

Várjuk a gyönyörű, kreatív alkotásokat!

